For å forstå dypnettet kan man tenke på internett som et isfjell som flyter i havet. På toppen har man sider som for eksempel Facebook, Google Søk og YouTube, litt lengre ned har man sider som 4chan, torrentsider og andre sider som er i gråsonen av loven og opererer med skjulte servere. Den delen av isfjellet som ligger under vann, som utgjør ca 90 % av totalen er dypnettet. Dypnettet inkluderer i størst grad enorme utilgjengelige databaser som beskrevet, men det inneholder også sider som bruker dypnettet som anonym sikkerhet for enten hemmelige opplysninger eller ulovlig materiale. Dette blir i noen tilfeller kalt for det mørke nettet, men begge deler er en del av det som blir beskrevet som dypnettet.